CELEX: 62013TN0373
Language: lv
Date: 2013-07-17 00:00:00
Title: Lieta T-373/13 P: Apelācijas sūdzība, ko par Civildienesta tiesas 2013. gada 8. maija spriedumu lietā F-87/12 Alsteens /Komisija 2013. gada 17. jūlijā iesniedza Geoffroy Alsteens

9.11.2013   
            
            
               LV
            
            
               Eiropas Savienības Oficiālais Vēstnesis
            
            
               C 325/32
            
         Apelācijas sūdzība, ko par Civildienesta tiesas 2013. gada 8. maija spriedumu lietā F-87/12 Alsteens/Komisija 2013. gada 17. jūlijā iesniedza Geoffroy Alsteens
   
   (Lieta T-373/13 P)
   2013/C 325/54
   Tiesvedības valoda — franču
   
      Lietas dalībnieki
   
   
      Apelācijas sūdzības iesniedzējs: Geoffroy Alsteens (Marcinelle, Beļģija) (pārstāvji — S. Orlandi, D. Abreu Caldas un J.-N. Louis, avocats)
   
      Otrs lietas dalībnieks: Eiropas Komisija
   
      Prasījumi
   
   Apelācijas sūdzības iesniedzējas prasījumi Vispārējai tiesai ir šādi:
   
               —
            
            
               atcelt Eiropas Savienības Civildienesta tiesas (trešā palāta) 2013. gada 8. maija rīkojumu lietā F-87/12 Alsteens/Eiropas Komisija;
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Lai pamatotu savu apelācijas sūdzību, apelācijas sūdzības iesniedzējs izvirza vienu pamatu par kļūdu tiesību piemērošanā, jo CDT ir uzskatījusi, ka ar viņa pagaidu darbinieka līguma pagarināšanas ilguma ierobežojuma atcelšanu apelācijas sūdzības iesniedzējs tiktu retroaktīvi iekļauts uz nenoteiktu laiku noslēgta līguma režīmā. Apelācijas sūdzības iesniedzējs uzskata, ka tas tā nav, un apgalvo, ka CDT ir pārkāpusi tiesības uz efektīvu tiesību aizsardzību tiesā, uzskatot, ka apelācijas sūdzības iesniedzējs nevar lūgt daļēji atcelt lēmumu pagarināt viņa līgumu, proti, atcelt lēmuma daļu, ar kuru tiek ierobežota pagarināšana laikā.